Кунис Милэ ягъэпуд
Голливуд и вагъуэ Кунис Милэ Украинэм къыщалъхуащ. И адэ-анэм ар Черновцы къалэм ирашри, 1991 гъэм Америкэм и Штат Зэгуэтхэм яшауэ щытащ и ныбжьыр илъэсибл фIэкIа мыхъуауэ.
Милэ урысыбзэр ещIэ, щыгъупщэркъым къызыхэкIахэр. Иджы дыдэ игу къэкIащ щалъхуа унэр и щхьэгъусэ, актёр Кутчер Эштон иригъэлъагъуну. Актрисэр Будапешт щытрах фильмым хэтти, мурад ищIащ зыщагъэпсэху махуэм Эштон и гъусэу гъунэгъу къэралым кIуэну. Милэ и адэ-анэри зыщIагъуащ.
ХьэщIэу кIуам журналистхэм яхуиIуэтэжащ къыщыщIа гуауэр. Актрисэр щIагъэхьэххакъым къыщалъхуа унэм. «Дэ ди унэжьым дыIухьащ, сэ бжэм сытеуIуащ: сыхуейт и кIуэцIым сыщIэплъэну. АрщхьэкIэ иджы унэр зейм сыщIигъэхьэн идакъым. Сэ абы жызоIэ: «Сэ мыбы сыщыпсэуащ сабийуэ сыщыщытам, иджыпстуи си адэ-анэр си гъусэщ». Ауэ цIыхубзым бжэр тхуIуихакъым. Хуабжьу сигъэпудащ къысщыщIам», — жиIащ Кунис.
Фигу къэдгъэкIыжынщи, Кунис Миленэ 1983 гъэм къалъхуащ, и анэр физикэмкIэ егъэджакIуэу щытащ, и адэр «Легмаш» щIыпIэ заводым инженер-механикыу щылэ-жьащ. Къэралым щIиIэпхъукIам и щхьэусыгъуэу иужьрейхэм жаIэ мыбы журтхэм я бий Iуэхухэр а зэманым щызэщIэплъэу зэрыщытар. Апхуэдэу Мили абы и дэлъхуми я къэкIуэнур фIыуэ щытыну къалъытэртэкъым.
Иджы и лъахэу щыта Украинэм щыхамэщ.
Антоновэ Ольгэ.
«Комсомольская правда»
